Treron

Treron ialah genus burung dalam keluarga Columbidae. Genus ini mengandungi 30 spesies tersebar di seluruh benua-benua Asia dan Afrika; spesies-spesies ini terkenal dengan warna hijau bulunya disebabkan pemakanan buah-buahan yang mengandungi karotenoid. Banyak spesiesnya biasa dipanggil punai. Spesies-spesies genus ini boleh dikumpul lagi mengikut panjang dan bentuk ekornya.

Ia tinggal di atas pokok dan mendiami pelbagai habitat berkayu. Kebanyakan spesies punai memiliki dimorfisme seks, di mana burung jantan dan betina mempunyai perbezaan warna bulu.

 Tabiat  

Punai selalunya hidup berkumpulan tetapi boleh dijumpai berpasangan ketika mengawan. Burung ini gemar hidup di lingkungan liar yang jauh dari manusia. Namun hari ini, ia diperhatikan hidup di pinggiran bandar dan kota bersama-sama manusia.

 Pembiakan 

Sarangnya diperbuat daripada ranting dan dahan kecil mirip sarang-sarang dihasilkan burung-burung merpati dan dara. Tinggi sarangnya adalah sekitar  di atas pokok yang menyamar dengan warna tubuh mereka. Sebuah sarang yang benar-benar sepadan dengan warna tubuhnya pernah dilihat di atas sepohon mambu di Rajasthan, India.

Burung-burung punai bertelur 4–5 hari selepas membuat sarang dan akan menetas dalam 15–17 hari. Anak-anak yang menetas diberi makan oleh induk jantan dan betina.

 Taksonomi 
Genus Treron diperkenalkan pada tahun 1816 oleh Louis Jean Pierre Vieillot, seorang ahli ornitologi dari Perancis, yang menjadikan spesies Treron curvirostra sebagai spesies jenis. Nama genusnya diberikan aripada perkataan bahasa Yunani Kuno  trērōn yang bermaksud "merpati" atau "dara".

 Spesies-spesies 
Genusnya mengandungi 30 spesies:

 Punai bakau (Treron fulvicollis)
 Punai siul (Treron olax)
 Punai gading (Treron vernans)
 Punai siam (Treron bicinctus)
 Punai Pompadour sekelompok:
 Punai Sri Lanka (Treron pompadora)
 Punai muka kelabu (Treron affinis)
 Punai kepala kelabu (Treron phayrei)
 Punai Andaman (Treron chloropterus)
 Punai Filipina (Treron axillaris)
 Punai Buru (Treron aromaticus)
 Punai lengguak (Treron curvirostra)
 Punai pengantin (Treron griseicauda)
 Punai Sumba (Treron teysmannii)
 Punai Flores (Treron floris)
 Punai Timor (Treron psittaceus)
 Punai bakuk (Treron capellei)
 Punai kaki kuning (Treron phoenicopterus)
 Punai Bruce (Treron waalia)
 Punai Madagaskar (Treron australis)
 Punai Comoro (Treron griveaudi)
 Punai Afrika (Treron calvus)
 Punai Pemba (Treron pembaensis)
 Punai São Tomé (Treron sanctithomae)
 Punai ekor jarum (Treron apicauda)
 Punai salung (Treron oxyurus)
 Punai gunung (Treron seimundi)
 Punai bukit (Treron sphenurus)
 Punai perut putih (Treron sieboldii)
Punai Ryukyu (Treron permagnus)
 Punai Taiwan (Treron formosae)

 Rujukan 



*